দৈনিক আজাদীর সম্পাদক, প্রথিত যশা সাংবাদিক অধ্যাপক মোহাম্মদ খালেদের ১১ তম মৃত্যুবার্ষিকী উপলক্ষে বঙ্গবন্ধু ও জাতীয় চার নেতা স্মৃতি পরিষদের আয়োজনে তিন কৃতি সাংবাদিক ওবায়দুল হক, এম নাসিরুল হক ও হেলাল উদ্দিন চৌধুরীকে গুনী সাংবাদিক ‘অধ্যাপক খালেদ স্মারক সম্মাননা‘ প্রদান করা হয়। এ উপলক্ষে ২০ ডিসেম্বর ২০১৪খ্রি. শনিবার বিকেলে নগরীর বাওয়া শিশু সদনে অনুষ্ঠিত সম্মাননা অনুষ্ঠানে সভাপতিত্ব করেন চট্টগ্রাম বিশ্ববিদ্যালয়ের প্রাচ্য বিভাগের প্রফেসর ড. জীনবোধী ভিক্ষু। প্রধান অতিথি ছিলেন প্রিমিয়ার বিশ্ববিদ্যালয়ের উপাচার্য প্রফেসর ড. অনুপম সেন। এতে বিশেষ অতিথি ছিলেন মহানগর আওয়ামী লীগের সহ-সভাপতি আলহাজ্ব নঈম উদ্দিন আহমদ চৌধুরী, চট্টগ্রাম দক্ষিণ জেলা আওয়ামী লীগের সাধারণ সম্পাদক মফিজুর রহমান, চট্টগ্রাম সাংবাদিক ইউনিয়নের সাবেক সাধারণ সম্পাদক রিয়াজ হায়দার চৌধুরী, অধ্যাপক মোহাম্মদ খালেদের পুত্র মোহাম্মদ জহির।